**ΘΕΜΑ : ΤΗΡΗΣΗ ΗΜΕΡΟΛΟΓΙΩΝ ΕΡΓΟΥ** *(02/04/2021)*

**Ερώτηση**

Σύμφωνα με το αρ. 65 Ν4782/21 που τροποποιεί το άρ. 146 Ν4412/16, αλλάζει ο τρόπος τήρησης των ημερολογίων των δημοσίων έργων από τον ανάδοχο. Το άρθρο αυτό έχει ισχύ από 9/3/2021. Αυτό σημαίνει ότι και στα ήδη εκτελούμενα έργα (με ήδη συναφθείσα σύμβαση) θα αλλάξει ο τρόπος τήρησης του ημερολογίου; Αν έχουν εγκριθεί οι όροι δημοπράτησης ή δημοσιεύτηκε η διακήρυξη αλλά είμαστε ακόμη προ συμφωνητικού; Αν κρίνετε ότι απαιτείται/αναμένεται επίσημη διευκρίνηση επ’ αυτού, ποια πιστεύετε ότι είναι η προτιμότερη ενδιάμεση λύση; Ευχαριστώ για τον χρόνο σας.

**Απάντηση :**

Δεδομένης της μη ύπαρξης μεταβατικής διάταξης, οι εν λόγω διατάξεις περί Ηλεκτρονικού Ημερολογίου λαμβάνουν χώρα κατά την εκτέλεση Έργων, η σύναψη των οποίων θα συναφθεί σύμφωνα με τις διαγωνιστικές διαδικασίες που καταλαμβάνονται από το νέο καθεστώς, δηλ. για Συμβάσεις οι οποίες θα εκτελεσθούν υπό των καθεστώς των τροποποιημένων διατάξεων του Ν. 4412/2016 και έχουν προκύψει από διαγωνισμούς των οποίων η διακήρυξη δημοσιεύθηκε στο ΚΗΜΔΗΣ μετά την έναρξη εφαρμογής (μετά την 9η /03/2021) των νέων διατάξεων.

Στο μεσοδιάστημα πιθανόν – με έκδοση σχετικής Εγκυκλίου ΥΠΟΜΕ - να υπάρξει μεταβατική διάταξη και για τα υπό εκτέλεση Έργα.